Բուլղարիայի նախագահի այցի նպատակը, ինչպես ինքն ընդգծեց, ոչ միայն քաղաքական բարձր մակարդակի վրա գտնվող շփումների ակտիվացումն է, այլ նաև քննարկելը շահագրգիռ բոլոր ոլորտներում համագործակցության զարգացումը: «Մեզ համար կարևոր է, որ մի շարք ոլորտներում մենք որոշակի առաջընթաց ունենանք: Դրա համար մեր պատվիրակության մեջ կան շատ ներկայացուցիչներ, ինչպես գործարար համայնքից, այնպես էլ խորհրդարանից», - ասել է նա՝ հավելելով, որ երկու երկրների ժողովուրդները իշխանություններից ակնկալում են ավելի սերտ և արդյունավետ համագործակցություն: